गौरव यादव बोले- जांच करेगी पुलिस, घायल पुलिसकर्मियों के बयान पर दर्ज होगी FIR
वारिस पंजाब दे के जत्थेदार अमृतपाल सिंह के समर्थकों की तरफ से अमृतसर के अजनाला पुलिस स्टेशन पर हुए हमले के 24 घंटों बाद डीजीपी पंजाब ने चुप्पी तोड़ी है। DGP Punjab Gaurav Yadav Video Statement Waris Punjab De Amritpal Singh | Action Enquiry Police Officers Injured Ajnala Police Station Amritsar
खालिस्तान समर्थक 'वारिस पंजाब दे' के जत्थेदार अमृतपाल सिंह के समर्थकों की तरफ से अमृतसर के अजनाला पुलिस स्टेशन पर हुए हमले के 24 घंटों बाद DGP पंजाब ने चुप्पी तोड़ी है। DGP गौरव यादव ने चंडीगढ़ में आयोजित प्रेस कॉन्फ्रेंस में स्पष्ट कर दिया है कि गुरुवार को हुए घटनाक्रम मामले में पुलिस कार्रवाई करेगी और मामला भी दर्ज किया जाएगा।
DGP ने बताया कि घटना के समय SSP रूरल सतिंदर सिंह खुद अजनाला थाने में मौजूद थे। बाहर इंटरनेशनल हॉकी प्लेयर जुगराज सिंह पुलिसकर्मियों के साथ डटे हुए थे। हमले में उन्हें 11 टांके लगे हैं। पुलिस घायल पुलिसकर्मियों के बयानों के आधार पर कार्रवाई करेगी। वीडियो फुटेज से चेहरों की पहचान की जाएगी और आरोपियों के खिलाफ सख्त कार्रवाई भी की जाएगी।
अमृतपाल ने शांतिपूर्ण प्रदर्शन की अनुमति मांगी थी
DGP गौरव यादव ने कहा कि अमृतपाल सिंह द्वारा शांतिपूर्ण प्रदर्शन की अनुमति मांगी थी जो हमने उनको दी। उन्होंने भरोसा दिलाया था कि वह पुलिस के रोकने पर रुक जाएंगे। जिसके बाद पुलिस पर गुरु ग्रंथ पालकी साहिब की आड़ में पुलिस पर हमला किया, जिसमें 6 पुलिसकर्मी घायल हुए। ये हमला गुरू ग्रंथ साहिब जी महाराज की पालकी साहिब की आड़ में किया गया।
इस तरह के हमलों के लिए पुलिस होगी तैयार
DGP गौरव यादव ने कहा कि यह हमला पंजाबियों ने किया और शांतिमय प्रदर्शन का कहते हुए गुरु ग्रंथ साहिब व पालकी साहिब की आड़ लेकर किया। वहीं चंडीगढ़ बॉर्डर पर निहंगों ने घोड़ों पर सवाल होकर हमला किया। यह अलार्मिंग स्थिति है और पुलिस इसके लिए रणनीति बना रही है।
आतंकवाद के दौर से गुजर चुका पंजाब
DGP गौरव यादव ने कहा कि पंजाब आतंकवाद के दौर से गुजर चुका है। आतंकवाद का इसी पुलिस ने खात्मा किया। अब गैंगस्टरों से भी यही पुलिस लड़ रही है। यह समय संयम बनाने का है। पंजाब के माहौल को खराब करने की बार-बार कोशिश की जाती रही है। अब भी ऐसा हो रहा है। ऐसा करने वालों के खिलाफ कार्रवाई की जाएगी।
थाने पर हमला, पंजाब पुलिस पीछे क्यों हटी:खालिस्तान समर्थक अमृतपाल श्रीगुरु ग्रंथ साहिब लाया, तलवारें-बंदूकें भी थीं इसलिए एक्शन नहीं लिया
पंजाब में गुरुवार को अजनाला पुलिस स्टेशन पर 'वारिस पंजाब दे' के जत्थेदार अमृतपाल के हजारों समर्थकों ने हमला कर दिया। फिर भी पुलिस ने कोई एक्शन नहीं लिया। अमृतपाल खालिस्तान समर्थक है। पुलिस के एक्शन ना लेने पर सवाल उठ रहे हैं (पूरी खबर पढ़ें)